ใบโพธิ์ยอมรับขายหุ้น ‘ซิกโก้’ ยังไม่เคาะราคา
&nbsp;
19 ส.ค. 2554

โพสต์ทูเดย์ — ไทยพาณิชย์รับอยู่ระหว่างเจรจาขายหุ้นเงินทุนสินอุตสาหกรรม ขณะที่แลนด์ยันไม่เกี่ยว
นายชัยพัฒน์ ไพฑูรย์ ผู้จัดการสายนักลงทุนสัมพันธ์ ธนาคารไทยพาณิชย์ เปิดเผยว่า มีการดำเนินการขายหุ้นที่ธนาคารถืออยู่ในบริษัทเงินทุนสินอุตสาหกรรม (SICCO) แต่ยังไม่บรรลุข้อสรุปใดๆ ขณะที่ข้อกำหนดของตลาดหลักทรัพย์แห่งประเทศไทย ธนาคารไม่สามารถเปิดเผยข้อมูลที่เกี่ยวข้องกับราคาซื้อขายในหุ้นของบริษัทเงินทุนสินอุตสาหกรรมออกไปได้ ช่วงที่การซื้อขายยังไม่เป็นที่สิ้นสุด
“ธนาคารตระหนักถึงผลกระทบที่จะเกิดขึ้นจากการเก็งกำไรในราคาของหุ้นของบริษัทเงินทุนสินอุตสาหกรรม ซึ่งอาจก่อให้เกิดความเข้าใจผิดในราคาตลอดจนสร้างความเสียหายอย่างร้ายแรงต่อนักลงทุน” นายชัยพัฒน์ กล่าว
ราคาหุ้นของธนาคารไทยพาณิชย์ล่าสุดที่ 84.75 บาท เพิ่มขึ้น 0.75 บาท หุ้นบริษัทเงินทุนสินอุตสาหกรรมที่ 5.45 บาท ลดลง 0.25 บาท 
นางศศิธร พงศธร กรรมการผู้จัดการ ธนาคารแลนด์ แอนด์ เฮ้าส์ เพื่อรายย่อย ชี้แจงกรณีที่มีการรายงานข่าวว่า ธนาคารจะเข้าซื้อหุ้นของ บริษัทเงินทุนสินอุตสาหกรรม 38.65% นั้น ยืนยันว่ามิได้มีส่วนเกี่ยวข้องหรือรับรู้ข้อมูลใดๆ เกี่ยวกับการซื้อขายหุ้น
นางศศิธร พงศธร กล่าวเพิ่มเติม ถึงผลการดำเนินงานของธนาคารที่มีอัตราการเติบโตต่อเนื่อง โดย ณ วันที่ 30 มิถุนายน 2553 ธนาคารมีกำไรสุทธิ 190 ล้านบาท และธนาคารมีสินทรัพย์รวม 54,448 ล้านบาท เพิ่มขึ้นจากสิ้นปี 2552 หรือเติบโต 10% และคาดว่าสิ้นปี 2553 ธนาคารจะมีสินทรัพย์รวมไม่ต่ำกว่า 60,00065,000 ล้านบาท
เงินฝากของธนาคารเติบโตต่อเนื่อง โดยธนาคารสามารถรักษายอดเงินรับฝากและเงินกู้ยืมจากประชาชนให้เพิ่มขึ้นจากสิ้นปีที่แล้วโดย ณ วันที่ 30 มิถุนายน 2553 ธนาคารมียอดเงินฝากรวม เงินกู้ยืมจากประชาชน 43,468 ล้านบาท คิดเป็นอัตราการเติบโต 3.4% จากสิ้นปี 2552
สำหรับยอดสินเชื่อของธนาคารเพิ่มขึ้นมาโดยตลอด ณ 30 มิถุนายน 2553 ธนาคาร มียอดสินเชื่อรวม 39,607 ล้านบาท เติบโตจากสิ้นปีที่แล้ว 11.2%
สำหรับการขยายสาขาของ LH Bank ตามแผนงานนั้น ธนาคารมีแผนจะขยายสาขาปีละ 68 สาขา จนกระทั่งครบ 50 สาขา โดยปัจจุบันธนาคารมีสาขาทั้งสิ้น 26 สาขา